AKTUAR XIZMATLARINI KO‘RSATISh TARTIBI TO‘G‘RISIDAGI NIZOMGA O‘ZGARTIRIShLAR VA QO‘ShIMChA KIRITISh HAQIDA

O‘zbekiston Respublikasining “Sug‘urta faoliyati to‘g‘risida”gi Qonuniga (O‘zbekiston Respublikasi Oliy Majlisining Axborotnomasi, 2002-y., 4-5-son, 68-modda) muvofiq buyuraman:
 1. O‘zbekiston Respublikasi moliya vazirining 2009-yil 7-apreldagi 42-son buyrug‘i bilan tasdiqlangan Aktuar xizmatlarini ko‘rsatish tartibi to‘g‘risidagi nizomga (ro‘yxat raqami 1975, 2009-yil 26-iyun) (O‘zbekiston Respublikasi qonun hujjatlari to‘plami, 2009-y., 26-son, 309-modda) ilovaga muvofiq o‘zgartirishlar va qo‘shimcha kiritilsin.
 2. Mazkur buyruq O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi.
 1. 2-bandda:
 ikkinchi xatboshi quyidagi tahrirda bayon etilsin:
 “aktuariy — maxsus vakolatli davlat organi tomonidan belgilangan tartibda aktuariy malaka sertifikatini olgan va aktuar tashkilot shtatida turgan yoki aktuar tashkilot bilan fuqarolik-huquqiy shartnoma tuzgan jismoniy shaxs”;
 quyidagi mazmundagi xatboshi bilan to‘ldirilsin:
 “buyurtmachi — sug‘urtalovchi yoki aktuar xizmatlarining boshqa buyurtmachisi.”.
 2. 8-banddagi “sug‘urtalovchining” va “sug‘urtalovchi” degan so‘zlar tegishlicha “buyurtmachining” va “buyurtmachi” degan so‘zlar bilan almashtirilsin.
 3. 10-banddagi “sug‘urtalovchi” degan so‘z “buyurtmachi” degan so‘z bilan almashtirilsin.
 4. 12-banddagi “sug‘urtalovchi”, “sug‘urtalovchidan”, “sug‘urtalovchiga” va “sug‘urtalovchining” degan so‘zlar tegishlicha “buyurtmachi”, “buyurtmachidan”, “buyurtmachiga” va “buyurtmachining” degan so‘zlar bilan almashtirilsin.
 5. 13-banddagi “sug‘urtalovchiga” va “sug‘urtalovchi” degan so‘zlar tegishlicha “buyurtmachiga” va “buyurtmachi” degan so‘zlar bilan almashtirilsin.
 6. 14, 23, 25, 31 va 34-bandlardagi “sug‘urtalovchi” degan so‘z “buyurtmachi” degan so‘z bilan almashtirilsin.
 7. 16-banddagi “sug‘urtalovchiga” degan so‘z “buyurtmachiga” degan so‘z bilan almashtirilsin.
 8. 19-banddagi “sug‘urtalovchining (shu jumladan, sug‘urta faoliyatini amalga oshirish uchun litsenziyaning seriyasi, raqami va berilgan sanasi) rekvizitlari, shuningdek aktuar xizmatlarini ko‘rsatishning asosi va sug‘urtalovchi faoliyatining umumiy tavsifi bayon etiladi” degan so‘zlar “buyurtmachining (shu jumladan, mavjud bo‘lganda sug‘urta faoliyatini amalga oshirish uchun litsenziyaning seriyasi, raqami va berilgan sanasi) rekvizitlari, shuningdek aktuar xizmatlarini ko‘rsatishning asosi va buyurtmachi faoliyatining umumiy tavsifi bayon etiladi” degan so‘zlar bilan almashtirilsin.
 9. 20-bandning uchinchi xatboshisidagi “sug‘urtalovchi” degan so‘z “buyurtmachi” degan so‘z bilan almashtirilsin.
 10. 26-band quyidagi tahrirda bayon etilsin:
 “26. Aktuar xulosasi buyurtmachiga aktuar xizmatlarini ko‘rsatish shartnomasida nazarda tutilgan aktuar xizmatlarini ko‘rsatish muddati tugaganidan keyin 10 ish kuni davomida taqdim etiladi.
 Aktuar tashkilot tomonidan tasdiqlangan aktuar tekshiruvini amalga oshirish natijalari bo‘yicha chiqarilgan aktuar xulosasining nusxasi O‘zbekiston Respublikasi Moliya vazirligi huzuridagi Sug‘urta nazorati davlat inspeksiyasiga (bundan buyon matnda Davsug‘urtanazorat deb yuritiladi) aktuar xizmatlarini ko‘rsatish shartnomasida nazarda tutilgan aktuar xizmatlarini ko‘rsatish muddati tugaganidan keyin 10 ish kuni davomida taqdim etiladi.”.
 11. 30-banddagi “sug‘urtalovchining (shuningdek, sug‘urta faoliyatini amalga oshirish uchun berilgan litsenziya raqami, seriyasi va berilgan sanasi)” degan so‘zlar “buyurtmachining (shu jumladan, mavjud bo‘lganda sug‘urta faoliyatini amalga oshirish uchun berilgan litsenziya raqami, seriyasi va berilgan sanasi)” degan so‘zlar bilan almashtirilsin.